cyanic-selkie/wikianc huggingface dataset:
หรีศ ปเฏล
หรีศ ปเฏล (हरीश पटेल; เกิด 5 กรกฎาคม พ.ศ. 2496) เป็นนักแสดงชาวอินเดีย แม้ว่าจะเกี่ยวข้องกับการแสดงบนเวทีเป็นหลัก แต่เขาได้ปรากฏตัวในภาพยนตร์อินเดียและอเมริกันและรายการโทรทัศน์ด้วย
ชีวิตในวัยเด็กและภูมิหลัง
ปเฏลเกิดที่เมืองมุมไบ รัฐมหาราษฏระ ประเทศอินเดีย เขาเริ่มแสดงเมื่ออายุได้เจ็ดขวบ เมื่อเขารับบทชายและหญิงในมหากาพย์ รามายณะ ของชาวฮินดู
อนุสรณ์สถานใหญ่เขามันซู
อนุสรณ์สถานใหญ่มันซูแด (โชซ็อนกุล: 만수대대기념비; ฮันจา: 萬壽臺大紀念碑) หรือ อนุสรณ์สถานใหญ่เขามันซู (Mansu Hill Grand Monument) เป็นหมู่อนุสรณ์สถานในเปียงยาง ประเทศเกาหลีเหนือ ประกอบไปด้วยประติมากรรมรวม 229 ชิ้น ที่ระลึกถึงการปฏิวัติของชาวเกาหลีและผู้นำของเกาหลีเหนือ ใจกลางของอนุสรณ์สถานคือรูปปั้นทองแดงแสดงรูปผู้นำสูงสุดของเกาหลีเหนือ ความสูง 22 m สองรูปปั้น คือ รูปปั้นคิม อิล-ซ็อง และ คิม จ็อง-อิล
ประวัติศาสตร์
เมื่อเดือนเมษายน 1972 คิม จ็อง-อิล ได้ตั้งอนุสรณ์ขึ้นเพื่อเชิดชูเกียรติของคิม อิล-ซ็อง เนื่องในโอกาสวันเกิดปีที่ 60 อนุสรณ์นั้นประกอบด้วยรูปปั้นของคิม อิล-ซ็องคนเดียว ผายมือและมองไปยังนครเปียงยาง ห้าปีต่อมา รูปปั้นถูกเคลือบด้วยทองคำเปลว แต่ไม่นานก็ถูกลอกออกหลังเติ้ง เสี่ยวผิง เดินทางมาเยือนเปียงยางและได้แสดงความผิดหวังที่เห็นเงินสนับสนุนของจีนถูกนำไปใช้จ่ายกับอะไรเช่นนี้
หลังคิมจ็องอิลเสียชีวิตในปี 2011 รูปปั้นในลักษณะคล้ายกันของเขาได้ถูกตั้งขึ้นทางเหนือของรูปปั้นคิมอิลซ็อง ในเวลาเดียวกันนั้น รูปปั้นของคิมอิลซ็องยังได้รับการปรับแก้ให้ใบหน้าดูชราลงและมีสีหน้าที่ยิ้มแย้ม ชุดเหมาตัวเดิมของคิมอิลซ็องยังถูกปรับแก้เป็นชุดสูทแบบตะวันตก ส่วนรูปปั้นของคิมจ็องอิลเมื่อแรกเปิดรูปปั้นนั้นแสดงรูปของเขาสวมเสื้อคลุมตัวยาว แต่ต่อมาก็ได้ถูกปรับแก้เป็นเสื้อปาร์กาที่เขาใส่จนเป็นเอกลักษณ์ แหล่งข้อมูลของเกาหลีใต้ประมาณการณ์ค่าใช้จ่ายเพิ่มเติมในการสร้างรูปปั้นของคิมจ็องอิลขึ้นใหม่อยู่ที่ราว 10 ล้านดอลลาร์ โดยที่ชาวเกาหลีเหนือที่ทำงานอยู่นอกประเทศมีคำสั่งให้ต้องส่งเงินจำนวน 150 ดอลลาร์ต่อคน มาเพื่อสนับสนุนการก่อสร้างรูปปั้นนี้
ลักษณะ
ด้านหลังรูปปั้นใจกลางของอนุสรณ์เป็นผนังของพิพิธภัณฑ์ปฏิวัติเกาหลี แสดงภาพจิตรกรรมฝาผนังโมเสกเป็นภาพทิวทัศน์จากภูเขาแพ็กดู ซึ่งถือเป็นเขาศักดิ์สิทธิ์แห่งการปฏิวัติ ตลอดสองฝั่งข้างของรูปปั้น ออกมาจากอาคารพิพิธภัณฑ์ยังมีรูปปั้นที่แสดงทหาร คนงาน และชาวนา ในการปฏิวัติสังคมนิยมและความดิ้นรนเพื่อต้านทานชาวญี่ปุ่น รูปปั้นแถวยาวนี้มีความสูงราว 5 เมตร
ผู้ที่เดินทางไปยังอนุสรณ์สถาน ทั้งคนท้องถิ่นและชาวต่างชาติ จะถูกคาดหวังว่าต้องโค้งคำนับและวางดอกไม้เพื่อแสดงความเคารพ รูปปั้นทั้งสองนั้นสามารถถ่ายภาพได้ แต่จะต้องถ่ายภาพให้เห็นรูปปั้นทั้งตัวเท่านั้น การถ่ายภาพโดยตัดเน้นใกล้แค่ใบหน้าหรือส่วนอื่นใดของรูปปั้นเพียงอย่างเดียวนั้นห้ามกระทำเป็นเด็ดขาด
ล่า (รายการโทรทัศน์ไทย)
พิธีกร
หนุ่ม คงกะพัน แสงสุริยะ
จักรพรรดิชุ่นจื้อ
จักรพรรดิชุ่นจื้อ เป็นจักรพรรดิพระองค์ที่ 2 แห่งราชวงศ์ชิง และเป็นจักรพรรดิราชวงศ์ชิงพระองค์แรกที่ได้ครองสิบแปดมณฑล (十八行省) เสวยราชย์ช่วง ค.ศ. 1644–1661 ที่ประชุมราชวงศ์เลือกพระองค์ขึ้นสืบราชย์ต่อจากหฺวัง ไท่จี๋ (皇太極) พระบิดา ในเดือนกันยายน ค.ศ. 1643 เวลานั้นพระองค์มีพระชนม์ 6 ชันษา จึงต้องมีผู้สำเร็จราชการ คือ ตัวเอ๋อร์กุ่น (多爾袞) พระโอรสของหนูเอ่อร์ฮาชื่อ (努爾哈赤) ปฐมจักรพรรดิราชวงศ์ชิง และจี้เอ่อร์ฮาหลาง (濟爾哈朗) พระนัดดาของหนูเอ่อร์ฮาชื่อ
ช่วง ค.ศ. 1643–1650 อำนาจการเมืองส่วนใหญ่อยู่ในความควบคุมของตัวเอ๋อร์กุ่น ผู้นำพาจักรวรรดิชิงพิชิตดินแดนส่วนใหญ่ของราชวงศ์หมิงเดิมได้ และขับไล่หมิงใต้ (南明) กลุ่มผู้ภักดีต่อราชวงศ์หมิง ลงไปทางมณฑลส่วนตะวันตกเฉียงใต้ ทั้งวางรากฐานของราชวงศ์ชิงในอันที่จะครอบครองสิบแปดมณฑลเป็นผลสำเร็จ ถึงจะมีนโยบายหลายประการที่ขัดใจประชาชน เช่น การสั่งให้ตัดผมอย่างแมนจูใน ค.ศ. 1645 ก็ตาม ครั้นสิ้นตัวเอ๋อร์กุ่นแล้ว จักรพรรดิชุ่นจื้อทรงเริ่มปกครองด้วยพระองค์เอง ทรงพยายามปราบทุจริตและลดอิทธิพลขุนนางแมนจู ซึ่งประสบผลบ้างไม่ประสบผลบ้าง ในช่วงคริสต์ทศวรรษ 1650 กลุ่มผู้ภักดีต่อราชวงศ์หมิงลุกฮือขึ้นอีกครั้ง แต่ภายใน ค.ศ. 1661 กองทัพของพระองค์ก็กำจัดอริราชศัตรูกลุ่มสุดท้ายได้ คือ กั๋วซิ่งเหย่ (國姓爺) กับกุ้ยหวัง (桂王) แห่งหมิงใต้
อย่างไรก็ดี ใน ค.ศ. 1661 พระองค์ประชวรไข้ทรพิษสวรรคต เสฺวียนเย่ (玄燁) พระโอรสพระองค์ที่ 3 จึงได้สืบราชสมบัติต่อเป็นจักรพรรดิคังซี (康熙帝) และเนื่องจากเอกสารรัชสมัยชุ่นจื้อเหลือรอดมาน้อยมากเมื่อเทียบกับเอกสารราชวงศ์ชิงยุคหลัง เรื่องราวในยุคสมัยของจักรพรรดิชุ่นจื้อจึงเป็นที่รับรู้ไม่มาก
พระราชวงศ์
พระภริยาเจ้าและพระราชบุตรมีดังนี้
16381661
มิตสึโนริ เซกิ
เป็นนักมวยสากลชาวญี่ปุ่น เกิดเมื่อ 4 มกราคม  พ.ศ. 2484  สถิติการชก 73 ครั้ง ชนะ 61 (น็อค 35) เสมอ 1 แพ้ 11
ประเทศบูร์กินาฟาโซในโอลิมปิกฤดูร้อน 2024
ประเทศบูร์กินาฟาโซ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม ค.ศ. 2024 ประเทศบูร์กินาฟาโซเข้าแข่งขันโอลิมปิกฤดูร้อนครั้งแรกอย่างเป็นทางการในโอลิมปิกฤดูร้อน 1972 ที่มิวนิค แต่ขณะนั้นอยู่ภายใต้ชื่อ อัปเปอร์วอลตา และเปลี่ยนชื่อมาเป็น บูร์กินาฟาโซ ในปี ค.ศ. 1988 ซึ่งเข้าร่วมแข่งขันในนามนักกีฬาบูร์กินาฟาโซในโอลิมปิกฤดูร้อนทุกครั้งตั้งแต่นั้นเป็นต้นมา
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ถนน
ผลการแข่งขันดังนี้
ดินแดนกวมของสหรัฐอเมริกาในโอลิมปิกฤดูร้อน 2012
ดินแดนกวมของสหรัฐอเมริกา เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
สนามกีฬาชังลิมิทัง
สนามกีฬาชังลิมิทัง (Changlimithang Stadium) เป็นสนามกีฬาอเนกประสงค์ในกรุงทิมพู ประเทศภูฏาน และสนามกีฬาแห่งชาติของประเทศภูฏาน สนามกีฬาแห่งนี้เป็นสนามเหย้าของฟุตบอลทีมชาติภูฏานและสโมสรฟุตบอลอีกหลายสโมสรในกรุงทิมพู นอกจากนี้ยังใช้แข่งขันยิงธนูและวอลเลย์บอลด้วย สนามแห่งนี้สร้างเมื่อ ค.ศ. 1974 เพื่อเตรียมพร้อมสำหรับพระราชพิธีบรมราชาภิเษกสมเด็จพระราชาธิบดีจิกมี ซิงเย วังชุก สมเด็จพระราชาธิบดีพระองค์ที่สี่แห่งราชอาณาจักรภูฏาน และปรับปรุงใหม่ใน ค.ศ. 2007 สำหรับพระราชพิธีบรมราชาภิเษกสมเด็จพระราชาธิบดีจิกมี เคเซอร์ นัมเกล วังชุก สมเด็จพระราชาธิบดีพระองค์ที่ห้า หลังจากนั้นใน ค.ศ. 2009 ได้มีการติดตั้งไฟส่องสว่างเพิ่ม และใน ค.ศ. 2012 สนามนี้ได้เปลี่ยนมาใช้พื้นหญ้าเทียมเพื่อเตรียมพร้อมสำหรับลีกระดับสูงสุดใหม่
สนามกีฬาชังลิมิทังตั้งอยู่ที่ระดับความสูง 2,300 meters จากระดับน้ำทะเล ซึ่งถือเป็นสนามที่อยู่สูงที่สุดแห่งหนึ่งในโลก ทำให้เป็นที่ถกเถียงว่าสนามกีฬาแห่งนี้อาจจะทำให้สโมสรเหย้าได้เปรียบเนื่องจากคุ้นเคยกับระดับความสูงและสภาพบรรยากาศออกซิเจนต่ำมากกว่า
สนามกีฬาชังลิมิทังปัจจุบัน
สนามกีฬาชังลิมิทังปิดปรับปรุงและเปิดให้บริการอีกครั้งใน ค.ศ. 2008 สำหรับพระราชพิธีบรมราชาภิเษกสมเด็จพระราชาธิบดีจิกมี เคเซอร์ นัมเกล วังชุก พระราชพิธีสมโภช 100 ปี ราชวงศ์วังชุกและการรวมชาติภูฏาน อัฒจันทร์เดิมซึ่งมีที่นั่ง 6 แถวและมีความจุประมาณ 10,000 คนถูกรื้อออก และแทนที่โดยอัฒจันทร์ใหม่จำนวน 21 แถว นอกจากนี้ยังมีการสร้างสิ่งอำนวยความสะดวกอื่น ๆ เช่นสนามแข่งขันเทเบิลเทนนิสและยิงปืน สำนักงานคณะกรรมการโอลิมปิกภูฏานแห่งใหม่ มีการขยายพระตำหนักให้รองรับพระอาคันตุกะจำนวนมากขึ้น และสวนสาธารณะใหม่อีกสองแห่ง ประมาณการว่างบประมาณทั้งหมดในการปรับปรุงสนามกีฬาแห่งชาติมีมูลค่าประมาณ 230,000,000 งุลตรัม เจ้าชายจิกเยล อุกเยน วังชุกเสด็จมาเป็นองค์ประธานเปิดใช้สนามอย่างเป็นทางการ
แบบจำลองของโปร์
ในการศึกษาฟิสิกส์อะตอม แบบจำลองของโปร์ (Bohr model) ที่นิลส์ โปร์นำเสนอเมื่อปี ค.ศ. 1913 อธิบายถึงภาพของอะตอมว่าคือนิวเคลียสขนาดเล็กมาก ๆ ที่มีประจุบวก ล้อมรอบไปด้วยอิเล็กตรอนที่เคลื่อนที่เป็นวงโคจรกลมรอบนิวเคลียสนั้นในลักษณะที่คล้ายคลึงกับโครงสร้างของระบบสุริยะ แต่อาศัยแรงไฟฟ้าสถิตในการดึงดูดกันแทนที่จะเป็นแรงโน้มถ่วง ถือเป็นการพัฒนาแบบจำลองอะตอมยุคก่อนหน้านี้คือ แบบจำลองคิวบิก (1902) แบบจำลองขนมปังลูกเกด (1904) แบบจำลองดาวเสาร์ (1904) และแบบจำลองรัทเทอร์ฟอร์ด (1911) แบบจำลองของโปร์เป็นการปรับแต่งเชิงควอนตัมฟิสิกส์จากแบบจำลองของรัทเทอร์ฟอร์ด ดังนั้นแหล่งข้อมูลหลายแห่งอาจเรียกแบบจำลองทั้งสองนี้รวม ๆ กันว่า "แบบจำลองรัทเทอร์ฟอร์ด–โปร์"
สถานีสายลวด
สถานีสายลวด (Sai Luat Station, รหัส E22) เป็นสถานีรถไฟฟ้าบีทีเอสแบบยกระดับ ในเส้นทางสายสุขุมวิท ส่วนต่อขยายแบริ่ง-สมุทรปราการ ระยะทาง 12.8 กิโลเมตร ยกระดับเหนือถนนสุขุมวิทบริเวณทางแยกโค้งโพธิ์ จังหวัดสมุทรปราการ เปิดให้บริการเมื่อวันที่ 6 ธันวาคม พ.ศ. 2561
ที่ตั้ง
ถนนสุขุมวิท บริเวณปากซอยเทศบาลบางปู 43 ใกล้ทางแยกสายลวด ในพื้นที่ตำบลปากน้ำ อำเภอเมืองสมุทรปราการ จังหวัดสมุทรปราการ
รูปแบบสถานี
กว้าง 22.6 เมตร ยาว 150 เมตร มีช่วงพื้นที่รองรับรางรถไฟยาว 135 เมตร ประกอบด้วยชั้นจำหน่ายตั๋ว และชั้นชานชาลา มีประตูกั้นชานชาลาแบบ Half Height Platform Screen Doors
สิ่งอำนวยความสะดวก
ลิฟต์และสิ่งอำนวยความสะดวกสำหรับผู้พิการ
สัญลักษณ์ของสถานี
เดิมกำหนดให้ใช้สัญลักษณ์เป็นรูปเสาโทรเลข สื่อถึงถนนที่มีงานโทรเลขเกิดขึ้นเป็นแห่งแรกในจังหวัดสมุทรปราการ แต่ปัจจุบันเน้นใช้สีเขียวอ่อน ตกแต่งรั้วและเสา บริเวณสถานี ชั้นชานชาลา ชั้นจำหน่ายตั๋ว ป้ายบอกทางและทางเข้าออกสถานี เพื่อบ่งบอกว่าเป็นสถานีด้านตะวันออก
ถนนสุขสวัสดิ์
ถนนสุขสวัสดิ์ ซึ่งระยะทางส่วนใหญ่ของถนนมีฐานะเป็น ทางหลวงแผ่นดินหมายเลข 303 สายราษฎร์บูรณะ–พระสมุทรเจดีย์ (ในสมัยก่อนมีชื่อว่า "ทางหลวงแผ่นดินสายดาวคะนอง - ป้อมพระจุล") สร้างตั้งแต่สมัยจอมพล ป. พิบูลสงคราม ถนนนี้ตั้งชื่อนี้เพื่อเป็นเกียรติแก่ร้อยโทหม่อมเจ้าธัญญลักษณ์ ศุขสวัสดิ นายช่างหัวหน้าการก่อสร้าง กรมทางหลวง เมื่อวันที่ 10 ธันวาคม พ.ศ. 2493 ตามนโยบายของรัฐบาล มีความยาวทั้งหมด 28 กิโลเมตร โดยเริ่มต้นกิโลเมตรที่ 0 นับจากสะพานพระพุทธยอดฟ้าเป็นต้นมา แต่ถนนมีจุดเริ่มต้นตั้งแต่ถนนสมเด็จพระเจ้าตากสิน (สะพานข้ามคลองดาวคะนอง) จนถึงป้อมพระจุลจอมเกล้า เริ่มต้นทางหลวงแผ่นดินตั้งแต่ถนนพระรามที่ 2 เป็นถนนขนาด 8 ช่องทางจราจรตั้งแต่ดาวคะนองถึงสามแยกวัดพระสมุทรเจดีย์ แล้วส่วนของสามแยกพระสมุทรเจดีย์-ป้อมพระจุลจอมเกล้ามีขนาด 2 ช่องทางจราจร
อนึ่ง ถนนสุขสวัสดิ์ช่วงตั้งแต่สะพานข้ามคลองดาวคะนองถึงสะพานข้ามคลองบางปะแก้วเป็นเส้นแบ่งเขตการปกครองระหว่างเขตจอมทองกับเขตราษฎร์บูรณะ
ถนนสุขสวัสดิ์ช่วงตั้งแต่กิโลเมตรที่ 0 ถึงกิโลเมตรที่ 6+463 อยู่ในความรับผิดชอบของกรุงเทพมหานคร ส่วนตั้งแต่กิโลเมตรที่ 6+463 ถึงกิโลเมตรที่ 21+732 อยู่ในความรับผิดชอบของแขวงทางหลวงสมุทรปราการ ส่วนที่เหลือตั้งแต่กิโลเมตรที่ 21+732 จนถึงป้อมพระจุลอมเกล้า อยู่ในความรับผิดชอบขององค์การบริหารส่วนจังหวัดสมุทรปราการ
ไซดอน
ไซดอน (Sidon) หรือ ศ็อยดา (صيدا) เป็นเมืองใหญ่เป็นอันดับ 3 ของประเทศเลบานอน ในเขตผู้ว่าเลบานอนใต้ ตั้งอยู่ทางตะวันตกเฉียงใต้ของประเทศ บนชายฝั่งทะเลเมดิเตอร์เรเนียน ห่างจากเมืองไทร์ไปทางเหนือราว 40 กิโลเมตร และห่างจากเมืองเบรุต เมืองหลวงของประเทศทางทิศใต้ราว 40 กิโลเมตร เป็นเมืองท่าทางทะเล ท่าเรือประมง ศูนย์กลางการค้าในเขตเกษตรกรรม และเป็นสถานีปลายทางของท่อขนส่งน้ำมันจากบ่อน้ำมันในประเทศซาอุดีอาระเบีย เมืองมีประชากรราว 200,000 คน
เมืองนี้เป็นเมืองโบราณที่ตั้งขึ้นราว 3,000 ปีก่อนคริสต์ศักราช ตกอยู่ใต้การปกครองของกลุ่มชนต่าง ๆ ที่มีอำนาจในสมัยโบราณ ได้แก่ ชาวอัสซีเรีย ชาวบาบิโลเนีย และชาวเปอร์เซีย ต่อมาราว 330 ปี ก่อนคริสต์ศักราช พระเจ้าอะเล็กซานเดอร์มหาราชได้เข้ายึดครองเมือง ตกอยู่ใต้การปกครองของชาวโรมันเมื่อราว 100 ปี ก่อนคริสต์ศักราช ในช่วงสงครามครูเสดเปลี่ยนผู้ยึดครองหลายครั้ง จนชาวมุสลิมเข้ายึดครองประมาณ ค.ศ. 1241 เมืองนี้เจริญรุ่งเรืองภายใต้การยึดครองของชาวเติร์กหลัง ค.ศ. 1517 แต่ลดความสำคัญลงเมื่อมีการขับไล่พ่อค้าชาวฝรั่งเศสออกจากเมืองใน ค.ศ. 1791
ชื่อ
Ṣīdūn (𐤑𐤃𐤍, ) ชื่อเมืองในภาษาฟินิเชียอาจหมายถึง "ประมง" หรือ "เมืองประมง" ในพาไพรัสอานัสตาซีที่ 1 ระบุชื่อเมืองนี้เป็น Djedouna   ในภาษาฮีบรูไบเบิลมีชื่อเรียกว่า Ṣīḏōn (צִידוֹן) และในภาษาซีรีแอกมีชื่อว่า Ṣidon (ܨܝܕܘܢ) ต่อมาชื่อเมืองถูกแผลงเป็นกรีกเป็น Sidṓn (Σιδών) ซึ่งภายหลังถูกแผลงเป็นโรมันเป็น Sidon ในภาษาอาหรับคลาสสิกปรากฏชื่อเมืองเป็น ศ็อยดูน (صَيْدونْ) และในภาษาอาหรับสมัยใหม่เป็น ศ็อยดา (صيدا)
โอริฮิเมะ
โอริฮิเมะ หรือ เจ้าหญิงทอผ้า (おりひめ (Orihime)) อาจหมายถึง
ประเทศกรีเนดาในโอลิมปิกฤดูร้อน 2012
ประเทศกรีเนดา เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม พ.ศ. 2555
ดานีเอล ชมิท
ดานีเอล ชมิท (Daniel Schmidt; ) เป็นนักฟุตบอลชาวญี่ปุ่น ปัจจุบันเล่นให้แก่ซินต์-เตรยเดินและทีมชาติญี่ปุ่นในตำแหน่งผู้รักษาประตู
เอเชียนอินดอร์เกมส์ 2009
เอเชียนเกมส์อินดอร์เกมส์ 2009 เป็นการจัดกีฬาเอเชียนอินดอร์เกมส์ ครั้งที่ 3 โดยมีเจ้าภาพจัดการแข่งขัน คือ ฮานอย ประเทศเวียดนาม
สรุปเหรียญการแข่งขัน
ตารางสรุปเหรียญรางวัล 10 อันดับแรก ดูบทความหลักได้ที่ สรุปเหรียญการแข่งขันเอเชียนอินดอร์เกมส์ 2009
ฮิโตชิ มิซาโกะ
ฮิโตชิ มิซาโกะ เป็นนักมวยสากลชาวญี่ปุ่น เกิดเมื่อ 10 มกราคม พ.ศ. 2476  สถิติการชก 50 ครั้ง ชนะ 31 (น็อก 6) เสมอ 5 แพ้ 14
สี่พลังคนกายสิทธิ์: กำเนิดซิลเวอร์ เซิร์ฟเฟอร์
สี่พลังคนกายสิทธิ์: กำเนิดซิลเวอร์ เซิรฟเฟอร์ (Fantastic Four: Rise of the Silver Surfer) เป็นภาพยนตร์ซูเปอร์ฮีโร่ของอเมริกา พ.ศ. 2550 ซึ่งเป็นภาคต่อของสี่พลังคนกายสิทธิ์ซึ่งฉายไปในปี พ.ศ. 2548 ทั้ง 2 ภาคมีเนื้อหา อ้างอิงมาจากแฟนแทสติกโฟร์คอมิกส์ ซึ่งมาร์เวล คอมิกส์เป็นผู้จัดทำ ผู้กำกับการแสดงภาพยนตร์ก็คือ ทิม สตอรี่, โยอัน กริฟฟิดด์ รับบทเป็น รีด ริชาร์ด, เจสสิกา อัลบา รับบทเป็น ซูซาน สตอร์ม, คริส อีแวนส์ รับบทเป็นจอห์นนี สตอร์ม และ ไมเคิล ชิคลิส รับบทเป็น เบน กริมม์ ภาพยนตร์ทั้งสองภาคนี้ยังสร้างชื่อเสียงให้โยอันอีกด้วย, ขณะเดียวกัน จูเลี่ยน,แม็คมาฮอน และ เคอร์รี่ วอชิงตันการปรากฏอีกครั้งหนึ่งในภาพยนตร์ที่พวกเธอเล่น ตามลำดับ
เนื้อเรื่องพูดถึงเกี่ยวกับเหล่าแฟนแทสติกโฟร์เผชิญหน้ากับ ซึ่งภายหลังพวกเขารวมตัวกันกับ ซิลเวอร์ เซิรฟเฟอร์ เพื่อปกป้องโลกจากกาแลคตัส
โดยเป็นภาพยนตร์ที่ทำรายได้สูงสุดในสัปดาห์เมื่อวันที่ 15 มิถุนายน พ.ศ. 2550 เริ่มแรกปล่อยในอเมริกาเหนือแต่ทางเหล่านักวิจารณ์คิดว่ามันเสียเปรียบเกินไป ภายหลังได้มีการปล่อยในรูปแบบบลูเรย์ และดีวีดี เมื่อวันที่ 2 ตุลาคม พ.ศ. 2550
อะษาน
อะษาน (أَذَان, ) บางครั้งเรียกตามภาษาตุรกีว่า เอซาน (ezan) เป็นการเรียกละหมาดในศาสนาอิสลามที่กล่าวโดยมุอัซซินในแต่ละวัน รากศัพท์ของคำนี้คือ อะษินะ (أَذِنَ) แปลว่า "ฟัง, ได้ยิน, รับทราบ" ส่วนอีกคำที่แตกออกมาคือ อุษุน (أُذُن) แปลว่า "หู"
อิสราเอล
ใน ค.ศ. 2016 คณะกรรมการรัฐมนตรีอิสราเอลอนุมัติร่างกฎหมายให้จำกัดเสียงเรียกขอพรในที่สาธารณะ โดยเฉพาะเสียงอะษาน ด้วยเหตุผลมลภาวะทางเสียง ร่างกฎหมายถูกเสนอโดยโมตี โยเกฟ สมาชิกดเนสเซ็ตของพรรคเดอะจิววิชโฮม และโรเบิร์ต อิลาโตฟ จากพรรคยิสราเอลเบเตนู (Yisrael Beiteinu) การแบนนี้มีผลต่อมัสยิดสามแห่งในหมู่บ้านอบูดิสในเยรูซาเลมตะวันออก ทำให้ตัดสิทธิ์ในการกล่าวละหมาดตอนหัวรุ่ง (ซุบฮี) เบนจามิน เนทันยาฮู นายกรัฐมนตรีอิสราเอล สนับสนุนร่างกฎหมายนี้ องค์กรประชาธิปไตยอิสราเอล (Israel Democracy Institute) กล่าวว่ากฎหมายนี้ขัดต่อสิทธิของมุสลิม และขัดขวางเสรีภาพทางศาสนาของพวกเขา
ตุรกี
หลังจากการปฏิรูปที่นำมาสู่การก่อตั้งสาธารณรัฐตุรกีใน ค.ศ. 1923 รัฐบาลตุรกีในเวลานั้น นำโดยมุสทาฟา เคมัล อาทาทืร์ค ได้นำระบอบฆราวาสนิยมเข้าสู่ตุรกี โดยมีแผนดำเนินการอะษานด้วยภาษาตุรกี ซึ่งขัดแย้งกับธรรมเนียมที่ต้องกล่าวเป็นภาษาอาหรับ โดยมีผลตั้งแต่วันที่ 1 กุมภาพันธ์ ค.ศ. 1932 และดำเนินการต่อไปเป็นเวลา 18 ปี
ณ วันที่ 17 มิถุนายน ค.ศ. 1950 รัฐบาลใหม่ที่นำโดยอัดนาน เมนเดเรส ได้นำการอะษานภาษาอาหรับมาใช้อีกครั้ง
สวีเดน
มัสยิดฟิตต์ยาใน Botkyrka ที่อยู่ทางตอนใต้ของสต็อกโฮล์ม เป็นมัสยิดแรกที่ได้รับอนุญาตให้อะษานละหมาดวันศุกร์ใน ค.ศ. 2013 โดยมีข้อแม้ว่าเสียงต้องไม่ดังกว่า 60 เดซิเบล ที่คาร์ลสกรูนา (เทศมณฑลเบลียกิงเงอ ภาคใต้ของประเทศสวีเดน) ทางสมาคมอิสลามได้สร้างมินาเรตใน ค.ศ. 2017 และได้กล่าวอะษานทุกสัปดาห์จนถึงปัจจุบัน มัสยิดชั่วคราวที่เวกเชอได้รับสิทธิ์นี้เช่นเดียวกันในเดือนกุมภาพันธ์ ค.ศ. 2018 ทำให้มีการวิจารณ์กันทั้งประเทศ  หน่วยงานตำรวจสวีเดนได้ให้การอนุญาตเป็นระยะเวลาหนึ่งปีในเดือนพฤษภาคมของปีเดียวกัน
คูเวตและสหรัฐอาหรับเอมิเรตส์
ในระหว่างช่วงการแพร่ระบาดของโคโรนาไวรัสใน ค.ศ. 2019-2020 และการระบาดทั่วในช่วงนี้ บางเมืองได้เปลี่ยนบทอะษานจาก ฮัยยะอะลัศเศาะลาฮ์ หมายถึง "ท่านทั้งหลาย จงมาละหมาดเถิด" ไปเป็น อัสเศาะลาตุฟีบุยูติกุม หมายถึง "จงละหมาดที่บ้านของท่าน"
ประเทศมุสลิมอื่น (โดยเฉพาะซาอุดีอาระเบีย, มาเลเซีย และอินโดนีเซีย) ได้เปลี่ยนเป็นแบบนี้เพราะมุสลิมถูกสั่งห้ามไม่ให้ไปมัสยิดในช่วงการระบาดทั่ว เพื่อหยุดผลพวงของการระบาด การทำสิ่งนี้มาจากคำสั่งของศาสดามุฮัมมัด โดยให้บิลาล อิบน์ เราะบาฮ์ อะษานแบบนั้นในช่วงที่มักกะฮ์เกิดการระบาดของอหิวาตกโรค
แป็งเกอ
แป็งเกอ (pengő) เป็นสกุลเงินของประเทศฮังการีระหว่างวันที่ 1 มกราคม 1927 เมื่อเข้ามาแทนที่โกโรนอจนถึงวันที่ 31 กรกฎาคม 1946 ซึ่งถูกแทนที่ด้วยโฟรินต์ แป็งเกอแบ่งออกเป็น 100 ฟิลเลร์ (fillér) แม้ว่าแป็งเกอจะเป็นส่วนหนึ่งของโครงการรักษาเสถียรภาพหลังสงครามโลกครั้งที่ 1 แต่สกุลเงินก็กลับอยู่ได้เพียง 20 ปี และประสบกับภาวะเงินเฟ้อที่รุนแรงที่สุดเท่าที่เคยมีการบันทึกไว้
เงินเฟ้อขั้นรุนแรง
ค่าเงินแป็งเกอสูญเสียไปหลังสงครามโลกครั้งที่ 2 ซึ่งประสบกับภาวะเงินเฟ้อที่สูงที่สุดเท่าที่เคยมีการบันทึกไว้ มีความพยายามหลายครั้งที่จะสลายอัตราเงินเฟ้อเช่นการเรียกเก็บเงินทุน 75% ในเดือนธันวาคม 1945 อย่างไรก็ตามสิ่งนี้ไม่ได้หยุดภาวะเงินเฟ้อที่รุนแรงแต่อย่างใด และราคายังคงไม่สามารถควบคุมได้โดยมีการสร้างหน่วยเงินตรามากขึ้นเรื่อย ๆ หน่วยเงิน milpengő (หนึ่งล้านแป็งเกอ) และ b.-pengő (การออกเสียง: bilpengő, หนึ่งล้านล้าน (1,000,000,000,000) pengő) ถูกนำมาใช้เพื่อบรรเทาสำหรับการคำนวณด้วยการลดจำนวนศูนย์ และทำให้สามารถนำรูปแบบธนบัตรกลับมาใช้ใหม่ได้โดยมีการเผลี่ยนเพียงสีและหน่วยเงินเท่านั้น
ออโดแป็งเกอ
ออโดแป็งเกอ (adópengő, แปลตรงตัว: "แป็งเกอภาษี") เริ่มนำมาใช้เมื่อวันที่ 1 มกราคม 1946 เป็นหน่วยบัญชีสำหรับการวางแผนงบประมาณ อย่างไรก็ตามตั้งแต่วันที่ 8 กรกฎาคม พ.ศ. 2489 ได้รับอนุญาตให้ใช้เป็นเงินจ่ายหนี้ตามกฎหมาย มีจุดมุ่งหมายเพื่อรักษาค่าของมันเมื่อแป็งเกอราคาตกลง อย่างไรก็ตามแม้ว่ามูลค่าของเงินจะเพิ่มขึ้นอย่างมากเมื่อเทียบกับแป็งเกอ (จนถึง 2 × 1021 แป็งเกอ) แต่ออโดแป็งเกอก็ยังคงได้รับความเดือดร้อนอย่างหนักจากภาวะเงินเฟ้อ ภายในเดือนกรกฎาคมปี 1946 adópengő กลายเป็นสกุลเงินหมุนเวียนเพียงสกุลเดียว เนื่องจากมูลค่าของแป็งเกอลดลงถึงขนาดที่แม้แต่ธนบัตร 100 ล้าน b.-pengő ก็ไร้ค่า
จุดจบของแป็งเกอ
เศรษฐกิจฮังการีจะมีเสถียรภาพได้ก็ต่อเมื่อมีการเปิดตัวสกุลเงินใหม่ดังนั้นในวันที่ 1 สิงหาคม พ.ศ. 2489 จึงมีการนำโฟรินต์มาใช้อีกครั้งในอัตรา 400,000,000,000,000,000,000,000,000,000 (4 แสนล้านล้านล้านล้าน) = 4x1029 แป็งเกอ ลด 29 ศูนย์ลงจากสกุลเงินเดิม หลังจากมีผลบังคับใช้ จำนวนธนบัตรที่หมุนเวียนทั้งหมดมีค่าน้อยกว่า 0.1 ฟิลเลร์ (1/1000 โฟรินต์) การเปรียบเทียบที่เป็นจริงมากขึ้นคืออัตราแลกเปลี่ยนกับ adópengő ซึ่งกำหนดไว้ที่ 200,000,000 (ดังอัตราส่วน 2×1021 ที่กล่าวข้างต้น) อัตราแลกเปลี่ยนทองคำกำหนดไว้ที่ 13.21 ฟอรินต์ต่อกรัม
แจ็ก ดักลัส
จอห์น แพทริก ดักลัส (John Patrick Douglass; เกิดในวันที่ 30 มิถุนายน ค.ศ. 1988) รู้จักกันในนามแฝงออนไลน์ว่า แจ็กส์ฟิลม์ส (jacksfilms) เป็นทั้งยูทูบเบอร์, นักแสดงตลก, นักร้องในเว็บ, ผู้สร้างภาพยนตร์ และนักดนตรีชาวอเมริกัน
เขาเริ่มทำงานออนไลน์โดยการสร้างช่องยูทูบใน ค.ศ. 2006 เมื่อจำนวนผู้เข้าชมมากขึ้น เขาจึงเล่นซีรีส์คอมเมดีตามความคิดเห็นและคำขอของผู้คน เช่น Your Grammar Sucks (YGS), JackAsk และ Yesterday I Asked You (YIAY) ในเดือนตุลาคม ค.ศ. 2020 ดักลัสประกาศตอนจบของ YGS และ JackAsk และจะจัดไลฟ์ทัวร์ YIAY Live ใน ค.ศ. 2020 แต่ถูกเลื่อนไปยังเดือนมกราคม ค.ศ. 2021 เนื่องจากการระบาดทั่วของไวรัสโคโรนา พ.ศ. 2562–2563
ทากูมิ มินามิโนะ
{{Infobox football biography
}} ทากูมิ มินามิโนะ เป็นนักฟุตบอลชาวญี่ปุ่น ปัจจุบันเล่นในตำแหน่งกองกลางตัวรุกหรือปีกให้แก่มอนาโก สโมสรในลีกเอิง และทีมชาติญี่ปุ่น
มินามิโนะเริ่มต้นอาชีพกับเซเรซโซ โอซากะ ในเจลีก ดิวิชัน 1 เมื่อ ค.ศ. 2012 โดยในฤดูกาลแรก เขาได้รับรางวัลผู้เล่นหน้าใหม่ยอดเยี่ยมแห่งปีของเจลีก ต่อมาใน ค.ศ. 2014 เขาย้ายไปเร็ดบุลซัลทซ์บวร์คในออสเตรีย ซึ่งเขาอยู่กับสโมสรถึง 4 ฤดูกาล ผลงานของเขากับเร็ดบุลทำให้เขาได้ย้ายไปลิเวอร์พูลเมื่อวันที่ 1 มกราคม ค.ศ. 2020 เขาช่วยให้สโมสรชนะเลิศพรีเมียร์ลีกในฤดูกาลแรก และยูฟ่าแชมเปียนส์ลีก ในฤดูกาลที่สองของเขากับสโมสร ในปี ค.ศ. 2022 เขาถูกยืมตัวไปเซาแทมป์ตัน ก่อนย้ายร่วมทีม มอนาโก ในเดือนกรกฎาคม
เขาลงเล่นให้กับทีมชาติญี่ปุ่นชุดใหญ่มาตั้งแต่ ค.ศ. 2015 และเป็นส่วนหนึ่งของทีมชาติชุดที่เข้าสู่ชิงชนะเลิศในเอเชียนคัพ 2019
ชีวิตช่วงต้น
มินามิโนะเกิดที่อิซูมิซาโนะในจังหวัดโอซากะ ขณะศึกษาในโรงเรียนประถมศึกษา เขาได้เล่นให้กับทีมฟุตบอลท้องถิ่นชื่อ เซสเซล คุมาโทริ เมื่อเขาเติบโตขึ้น เขาได้รับแรงบันดาลใจด้านการจบสกอร์และการเลี้ยงลูกบอลจากโรนัลโด นักฟุตบอลชาวบราซิลในตำแหน่งกองหน้าที่เป็นผู้ทำประตูสูงสุดในฟุตบอลโลก 2002 โดยในตอนนั้น มินามิโนะมีอายุเพียง 7 ปี เขาได้รับชมวิดีโอการเล่นของโรนัลโดและออกไปฝึกหัดข้างนอก เขายังได้รับแรงบัลดาลใจจากพี่ชายชื่อเคนตะ บิดาของเขาวางกรวยจราจรในลานจอดรถเพื่อทดสอบการเลี้ยงลูกบอลและความเร็วของเขา มินามิโนะได้เข้าศึกษาระดับมัธยมที่โรงเรียนโอซากะ-โกโกกุ เขาเรียกตัวเองว่าเป็น "เด็กที่กระฉับกระเฉง"
เซเรซโซ โอซากะ
มินามิโนะเข้าร่วมทีมเยาวชนของเซเรซโซ โอซากะ ในวัย 12 ปี โดยในช่วงที่เล่นให้กับทีมเยาวชนนั้น เขาได้มีโอกาสฝึกซ้อมร่วมกับชินจิ คางาวะ ซึ่งเป็นผู้เล่นในทีมชุดใหญ่ มินามิโนะกล่าวถึงทีมเยาวชนเมื่อปี 2014 ว่า "ทีมเยาวชนเซเรซโซเปรียบเสมือนผู้ฝึกสอนทางกายของทีมชั้นนำ แต่ผมกลับเป็นผู้ฝึกสอนทางกายของผม มันฟังดูหนักแน่นแปลก ๆ จริงไหม"
ในเดือนสิงหาคม ค.ศ. 2009 มินามิโนะเข้าร่วมการแข่งขันฟุตบอลสโมสรเยาวชนญี่ปุ่นรุ่นอายุไม่เกิน 15 ปี เขามีส่วนช่วยให้ทีมจบอันดับที่ 8 หลังจากตกรอบก่อนรองชนะเลิศ อย่างไรก็ตาม เขากลับกลายเป็นผู้ทำประตูสูงสุดในรายการนั้นที่ 8 ประตู ปีถัดมา มินามิโนะช่วยให้ทีมรุ่นอายุไม่เกิน 15 ปี ชนะเลิศปรินซ์ลีกคันไซ โดนเขาทำแฮตทริกช่วยให้ทีมเอาชนะทีมโรงเรียนมัธยมวิทยาศาสตร์และเทคโนโลยีนครโคเบะ 5–0 เมื่อวันที่ 11 เมษายน ค.ศ. 2010 ใน ค.ศ. 2011 เขาเลื่อนขึ้นไปเล่นให้กับทีมรุ่นอายุไม่เกิน 18 ปี โดยได้เข้าร่วมแข่งขันในซอกเกอร์พรีเมียร์ลีกทากามาโดมิยะคัพ เจเอฟเอ รุ่นอายุไม่เกิน U-18 เขาทำ 9 ประตู ซึ่งมากเป็นอันดับที่สี่ในรายการนั้น มินามิโนะยังช่วยให้ทีมเข้าชิงชนะเลิศเจยูธคัพ ซึ่งสุดท้ายแล้วพวกเขาพ่ายแพ้ต่อนาโงยะแกรมปัส 3–1 อย่างไรก็ตาม เขาเป็นผู้ทำประตูสูงสุดของรายการที่ 13 ประตู
หลังจากสองปีกับทีมเยาวชน มินามิโนะได้ลงทะเบียนกับทีมชุดใหญ่ของเซเรซโซในเดือนสิงหาคม ค.ศ. 2012 ต่อมาในวันที่ 17 พฤศจิกายน ค.ศ. 2012 เขาได้ลงเล่นนัดแรกให้กับทีมชุดใหญ่ โดยลงเล่นเป็นตัวสำรองแทนที่ทากูมะ เอดามูระ ในนัดที่พ่ายแพ้โอมิยะ อาร์ดิจา 3–1 มินามิโนะได้ลงเล่นเป็นตัวจริงนัดแรกและลงเล่นครบ 90 นาทีในนัดที่เสมอกับคาวาซากิ ฟรอนตาเล 2–2 ในนัดปิดฤดูกาล วันที่ 15 ธันวาคม ค.ศ. 2012 เขาทำประตูแรกให้กับสโมสร ช่วยให้เอาชนะชิมิซุ เอส-พัลส์ 4–0 ในฟุตบอลชิงถ้วยพระราชทานสมเด็จพระจักรพรรดิ รอบที่ 4 จบฤดูกาล 2012 มินามิโนะลงเล่น 5 นัดและยิงหนึ่งประตูจากทุกรายการ
เขากลายเป็นตัวผู้เล่นของทีมชุดใหญ่อย่างเต็มตัวใน ค.ศ. 2013 โดยได้รับเสื้อหมายเลข 13 สำหรับฤดูกาลนี้ มินามิโนะเป็นผู้เล่นคนแรกจากระบบเยาวชนของสโมสรที่ได้ลงเล่นในนัดเปิดฤดูกาล ซึ่งเซเรซโซเอาชนะอัลบิเร็กซ์ นีงาตะ ไปได้ 1–0 หลังจากนั้น สัญญาของเขากับสโมสรได้กลายเป็นสัญญาอาชีพ เพื่อให้สอดคล้องกับจำนวนนัดที่เขาสามารถลงเล่นได้ต่อฤดูกาล มินามิโนะทำผลงานได้อย่างยอดเยี่ยมตลอดเดือนมีนาคม เขาทำสองแอสซิสต์ในเกมลีกสองนัดและทำประตูแรกของฤดูกาลในฟุตบอลชิงถ้วยจักรพรรดินัดที่เอาชนะโออิตะทรินิตา 2–1 มินามิโนะทำเพิ่มอีกสองประตูในรายการถ้วยจักรพรรดิ ก่อนที่จะตกรอบก่อนรองชนะเลิศหลังพ่ายแพ้อูราวะ เรดไดมอนส์ ซึ่งเขาทำประตูในเลกที่สองของรอบนี้ หกวันหลังจากตกรอบ เขาทำประตูแรกในเจลีก ดิวิชัน 1 ในนัดที่เสมอกับ 2–2 จูบิโล อิวาตะ เมื่อวันที่ 7 กรกฎาคม ค.ศ. 2013 ทำให้เขากลายเป็นผู้เล่นอายุน้อยที่สุดที่ทำประตูให้กับสโมสร สามสัปดาห์ถัดมา วันที่ 26 กรกฎาคม ค.ศ. 2013 มินามิโนะทำประตูในนัดกระชับมิตรที่พบกับแมนเชสเตอร์ยูไนเต็ด โดยเขายิงไกลในระยะ 20 หลา จนอันเนอส์ ลินเนอกา ไม่มีโอกาสได้เซฟลูกยิงของเขา หลังจบนัดนั้น ผลงานของเขาได้รับการชื่นชมจากทั้งผู้เล่นและเดวิด มอยส์ ผู้จัดการทีมของแมนเชสเตอร์ยูไนเต็ด อย่างไรก็ตาม ในนัดที่พบกับชิมิซุ เอส-พัลส์ วันที่ 19 สิงหาคม ค.ศ. 2013 เอ็นเข่าซ้ายของเขาได้รับบาดเจ็บ ทำให้เขาต้องพักรักษาตัวถึงหกสัปดาห์ วันที่ 28 สิงหาคม ค.ศ. 2013 มินามิโนะกลับมาลงเล่นอีกครั้งในฐานะตัวสำรอง ช่วยให้ทีมเอาชนะจูบิโล อิวาตะ 2–0 นัดถัดมา เขาทำประตูช่วยให้เอาชนะโออิตะทรินิตา 2–0 และเขาได้ทำเพิ่มอีกสามประตูก่อนจบฤดูกาล 2013 ซึ่งรวมถึงประตูที่เขายิงใส่อูราวะ เรดไดมอนส์ ในนัดปิดฤดูกาล จบฤดูกาล 2013 เขาลงเล่น 38 นัดและทำ 8 ประตูจากทุกรายการ เขาได้รับรางวัลผู้เล่นหน้าใหม่ยอดเยี่ยมของเจลีกประจำปี 2013 และได้ขยายสัญญากับสโมสรออกไป
ในช่วงเริ่มฤดูกาล 2014 มินามิโนะลงเล่นในเอเอฟซีแชมเปียนส์ลีกครั้งแรกในการเสมอกับโปฮัง สตีลเลอร์ส 1–1 สามสัปดาห์ถัดมา วันที่ 18 มีนาคม ค.ศ. 2014 เขาทำประตูแรกในเอเอฟซีแชมเปียนส์ลีก ช่วยให้เอาชนะบุรีรัมย์ ยูไนเต็ด 4–0 อย่างไรก็ตาม ในวันที่ 16 เมษายน ค.ศ. 2014 เขาทำฟาล์วจนได้รับใบแดงโดยตรงและถูกไล่ออกจากสนามในนาทีที่ 41 ในนัดที่พ่ายแพ้โปฮัง สตีลเลอร์ส 2–0 วันที่ 12 กรกฎาคม ค.ศ. 2014 มินามิโนะกลับมาทำประตูในรอบสี่เดือน ช่วยให้เอาชนะเวอร์เตียนมิเอะ 4–2 ในรอบที่สองของถ้วยจักรพรรดิ อย่างไรก็ตาม ในวันที่ 15 กรกฎาคม ค.ศ. 2014 เขาได้รับใบแดงและถูกไล่ออกจากสนามอีกครั้งในนัดที่แพ้คาวาซากิ ฟรอนตาเล 3–1 หลังจบนัดนั้น เขาได้โพสต์คำขอโทษบนทวิตเตอร์ถึงการกระทำครั้งนั้น ต่อมาในนัดที่เสมอกับเวนต์ฟอเร็ตโกฟุ 0–0 เขาถูกวิพากย์วิจารณ์ในกรณีที่เขาพยายามลงไปเล่นเกมรับ ทั้ง ๆ ที่ตำแหน่งจริงคือปีกซ้าย ทำให้เขาต้องออกมาขอโทษผ่านทางทวิตเตอร์อีกครั้ง หนึ่งเดือนถัดมา วันที่ 16 สิงหาคม ค.ศ. 2014 เขาทำประตูแรกในลีกในนัดที่แพ้คาวาซากิ ฟรอนตาเล 5–4 และทำประตูที่สองในลีกในนัดที่แพ้วิสเซล โคเบะ 2–1 เมื่อวันที่ 30 สิงหาคม ค.ศ. 2014 เขาทำประตูอย่างต่อเนื่องในช่วงระหว่างวันที่ 10 สิงหาคม ถึง 3 กันยายน ค.ศ. 2014 โดยเขาทำประตูใส่คาวาซากิ ฟรอนตาเล ทั้งสองเลกของเจลีกคัพ และทำประตูใส่จูบิโล อิวาตะ ในถ้วยจักรพรรดิ อย่างไรก็ตาม ฤดูกาลที่สองและฤดูกาลสุดท้ายของเขากับสโมสรกลับกลายเป็นฤดูกาลที่ไม่ดีนัก เมื่อสุดท้ายแล้วสโมสรต้องตกชั้นจากลีกสูงสุดไป หลังจบฤดูกาล 2014 เขาลงเล่น 42 นัดและทำ 8 ประตูจากทุกรายการ
เร็ดบุลซัลทซ์บวร์ค
เร็ดบุลซัลทซ์บวร์คได้ติดตามผลงานของมินามิโนะมาเป็นเวลาหนึ่งปีครึ่ง ก่อนที่จะเซ็นสัญญากับเขาในวันที่ 7 มกราคม ค.ศ. 2015 โดยสัญญามีผลจนถึง ค.ศ. 2018 พร้อมตัวเลือกในการขยายเพิ่มอีกหนึ่งปี เซเรซโซ โอซากะ ได้ประกาศยืนยันถึงการย้ายออกของเขาในเวลาต่อมา
มินามิโนะลงเล่นให้กับเร็ดบุลซัลทซ์บวร์คนัดแรกด้วยการลงเล่นเป็นตัวจริงในตำแหน่งปีกซ้ายก่อนที่ถูกเปลี่ยนตัวออกในนาทีที่ 64 ในนัดที่เอาชนะ Wiener Neustadt 2–0 เมื่อวันที่ 13 กุมภาพันธ์ ค.ศ. 2015 หลังจากที่พลาดการลงเล่นสองนัดเนื่องจากกล้ามเนื้อฉีกขาด เขากลับมาลงเล่นอีกครั้งโดยเป็นการลงเล่นนัดแรกในระดับทวีปยุโรป เมื่อวันที่ 26 กุมภาพันธ์ ค.ศ. 2015 เขาลงเล่นในช่วงครึ่งแรกก่อนถูกเปลี่ยนตัวออกเพื่อสลับกับฟิลิปี ปิรึซ สุดท้าย เร็ดบุลพ่ายแพ้ในบ้านต่อบิยาร์เรอัล 1–3 (ผลรวม 2–5) ในเลกที่สองของรอบ 32 ทีมสุดท้ายในยูฟ่ายูโรปาลีก ฤดูกาล 2014–15 มินามิโนะทำประตูแรกให้กับเร็ดบุลช่วยให้เอาชนะ Admira Wacker Mödling 4–1 เมื่อวันที่ 4 มีนาคม ค.ศ. 2015 ต่อมาเขาทำประตูช่วยให้ทีมเอาชนะ SV Grödig 3–0 เมื่อวันที่ 2 พฤษภาคม มินามิโนะมีส่วนช่วยให้เร็ดบุลซัลทซ์บวร์คชนะเลิศออสเตรียนบุนเดิสลีกาในฤดูกาลแรกที่เขาได้เล่นให้กับสโมสร เขาได้ลงเล่นในนัดชิงชนะเลิศออสเตรียนคัพ ช่วยให้ทีมเอาชนะเอาส์ทรีอาวีน 2–0 จบฤดูกาล 2014–15 มินามิโนะลงเล่น 14 นัดและยิงได้ 3 ประตูจากทุกรายการ โดยในช่วงระหว่างฤดูกาล เขาได้กลายเป็นผู้เล่นตัวจริงของสโมสรในตำแหน่งกองกลาง
มินามิโนะเริ่มต้นฤดูกาล 2015–16 ได้อย่างดี เขาทำประตูแรกของฤดูกาลในนัดที่เอาชนะ Deutschlandsberger SC 7–0 ในรอบแรกของออสเตรียนคัพ ต่อมาเขาทำเพิ่มอีก 5 ประตูตลอดเดือนสิงหาคม โดยเขายิงประตูใส่ SV Ried, ดีนาโมมินสค์ในยูฟ่ายูโรปาลีก และสตวร์มกราซ ต่อมาในวันที่ 12 กันยายน ค.ศ. 2015 เขาทำประตูและมีส่วนช่วยในการทำประตูที่สี่ ช่วยให้ทีมเอาชนะ SV Grödig 4–2 เขาทำสองประตูจากสองนัดระหว่างวันที่ 4 ถึง 17 ตุลาคม ค.ศ. 2015 ในนัดที่พบกับราปิดวีนและ Admira Wacker Mödling อย่างไรก็ตาม มินามิโนะประสบปัญหาในการไม่สามารถทำประตูได้ในช่วงสี่เดือนถัดมา จนกระทั่งในวันที่ 28 กุมภาพันธ์ ค.ศ. 2016 เขาทำประตูช่วยให้เอาชนะเอาส์ทรีอาวีน 4–1 และทำเพิ่มอีกสองประตูในช่วงที่เหลือของฤดูกาล 2015–16 มินามิโนะมีส่วนช่วยให้เร็ดบุลชนะเลิศลีกเป็นปีที่สองติดต่อกันนับตั้งแต่ที่ย้ายมาเล่นให้กับสโมสร 12 วันถัดมาหลังชนะเลิศลีก เขาลงเล่นเป็นตัวจริงในช่วงครึ่งหลังของนัดชิงชนะเลิศออสเตรียนคัพ จบฤดูกาล 2015–16 มินามิโนะลงเล่น 40 นัดและยิงได้ 13 ประตูจากทุกรายการ
ในช่วงต้นฤดูกาล 2016–17 มินามิโนะทำประตูแรกของฤดูกาลช่วยให้เอาชนะ Vorwärts Steyr 3–1 ในรอบแรกของออสเตรียนคัพ เขาเว้นจากการลงเล่นให้กับสโมสรระยะหนึ่งเนื่องจากไปลงเล่นให้กับทีมชาติ เขากลับมาเล่นให้กับสโมสรอีกครั้งในวันที่ 20 สิงหาคม ค.ศ. 2016 ช่วยให้เอาชนะ Mattersburg 3–1 สองสัปดาห์ถัดมา วันที่ 11 กันยายน ค.ศ. 2016 มินามิโนะทำประตูช่วยให้เอาชนะ Admira Wacker Mödling 4–0 ต่อมาเขาทำเพิ่มอีกสามประตู ซึ่งรวมถึงประตูที่เขายิงใส่ Wolfsberger AC เมื่อวันที่ 17 ธันวาคม ค.ศ. 2016 สองเดือนถัดมา วันที่ 19 กุมภาพันธ์ ค.ศ. 2017 มินามิโนะทำแฮตทริกแรกในนามสโมสร ช่วยให้เอาชนะ SV Ried 6–1 เขามีบทบาทสำคัญในรอบรองชนะเลิศของออสเตรียนคัพ ด้วยการทำสองประตูช่วยให้เอาชนะ Admira Wacker Mödling 5–0 พาทีมเข้าชิงชนะเลิศได้สำเร็จ ตลอดฤดูกาล 2016–17 มินามิโนะลงเล่นในฐานะตัวจริงและตัวสำรองสลับกันบ่อยครั้ง อย่างไรก็ตาม เขามีส่วยช่วยให้สโมสรชนะเลิศออสเตรียนคัพและชนะเลิศลีกเป็นสมัยที่สามติดต่อกัน จบฤดูกาล 2016–17 มินามิโนะลงเล่น 31 นัดและยิง 14 ประตูจากทุกรายการ โดยเขามีโอกาสได้เริ่มเล่นในตำแหน่งกองหน้าด้วย
มินามิโนะเริ่มต้นฤดูกาล 2017–18 ได้อย่างดีเมื่อเขาทำสามประตูในสามรายการ โดยยิงประตูใส่ไฮเบอร์เนียนส์, Deutschlandsberger SC และ Wolfsberger AC อย่างไรก็ตาม ในนัดที่เร็ดบุลซัลทซ์บวร์คเอาชนะ St. Pölten 5–1 ในวันที่ 20 สิงหาคม ค.ศ. 2017 มินามิโนะได้รับบาดเจ็บที่เอ็น ทำให้เขาถูกเปลี่ยนตัวออกในนาทีที่ 40 และต้องพลาดการลงเล่นถึงหกสัปดาห์ วันที่ 14 ตุลาคม ค.ศ. 2017 เขากลับมาลงเล่นในฐานะตัวสำรอง ช่วยให้เอาชนะลัสค์ 3–1 และทำประตูแรกในรอบสามเดือน ช่วยให้เอาชนะ St. Pölten 3–1 เมื่อวันที่ 5 พฤศจิกายน ค.ศ. 2017 สามสัปดาห์ถัดมา วันที่ 29 พฤศจิกายน เขาทำประตูช่วยให้เอาชนะ SV Mattersburg 2–0 ช่วงต้นเดือนกุมภาพันธ์ มินามิโนะขยายสัญญากับสโมสรจนถึงปี 2021 เขาทำเพิ่มอีกสามประตูในลีก ซึ่งรวมถึงประตูที่เขายิงใส่เอาส์ทรีอาวีนเมื่อวันที่ 18 มีนาคม ค.ศ. 2018 มินามิโนะมีส่วนช่วยให้สโมสรชนะเลิศลีกเป็นสมัยที่ 4 ติดต่อกัน นอกจากนี้ เขายังช่วยให้สโมสรทำผลงานในระดับทวีปได้เป็นอย่างดี โดยเขาพาซัลทซ์บวร์คจบอันดับที่หนึ่งของกลุ่มในยูโรปาลีก ก่อนที่จะเอาชนะเรอัลโซซิเอดัด โบรุสซีอาดอร์ทมุนท์ และลาซีโอ (ซึ่งเขาทำสองประตูในรอบแพ้คัดออกที่พบกับเรอัลโซซิเอดัดและลาซีโอ) ทำให้สโมสรเข้าถึงรอบรองชนะเลิศยูฟ่ายูโรปาลีกเป็นครั้งแรกในประวัติศาสตร์ วันที่ 3 พฤษภาคม ค.ศ. 2018 เขาลงเล่นในยูฟ่ายูโรปาลีก รอบรองชนะเลิศ ช่วยให้ซัลทซ์บวร์คเปิดบ้านเอาชนะออแล็งปิกเดอมาร์แซย์ อย่างไรก็ตาม พวกเขาต้องตกรอบเนื่องจากแพ้ผลประตูรวม 3–2 จบฤดูกาล 2017–18 มินามิโนะลงเล่น 44 นัดและทำ 11 ประตูจากทุกรายการ
มินามิโนะพลาดการลงเล่นในช่วงต้นฤดูกาล 2018–19 เนื่องจากแฮมสตริงได้รับบาดเจ็บ เขาลงเล่นนัดแรกของฤดูกาลในฐานะตัวสำรอง ช่วยให้เอาชนะลัสค์ 3–1 ต่อมาในวันที่ 14 สิงหาคม ค.ศ. 2018 เขาทำประตูแรกของฤดูกาล ซึ่งเป็นประตูชัยช่วยให้ทีมเอาชนะ KF Shkëndija 1–0 ในยูฟ่าแชมเปียนส์ลีกรอบคัดเลือก และพาทีมผ่านเข้าสู่รอบถัดไปได้สำเร็จ มินามิโนะทำเพิ่มอีกสามประตูก่อนจบเดือนกันยายน วันที่ 4 ตุลาคม ค.ศ. 2018 เขาทำประตูช่วยให้ทีมเอาชนะเซลติก 3–1 ในรอบแบ่งกลุ่มของยูฟ่ายูโรปาลีก ต่อมาในวันที่ 8 พฤศจิกายน ค.ศ. 2018 เขาทำแฮตทริกในช่วงครึ่งแรก ช่วยให้ทีมเอาชนะโรเซนเบิร์ก 5–2 ในรอบแบ่งกลุ่มของยูฟ่ายูโรปาลีก หลังจบนัดนั้น เขามีชื่อติดทีมยอดเยี่ยมประจำสัปดาห์ของยูโรปาลีก สามวันถัดมา วันที่ 11 พฤศจิกายน ค.ศ. 2018 เขาทำประตูขึ้นนำช่วยให้เอาชนะเอาส์ทรีอาวีน 2–0 มินามิโนะทำเพิ่มอีก 11 ประตูก่อนจบปี 2018 สามเดือนถัดมา เขาทำประตูช่วยให้ทีมเอาชนะเอาส์ทรีอาวีน 5–1 เมื่อวันที่ 31 มีนาคม ค.ศ. 2019 เดือนถัดมา มินามิโนะทำเพิ่มอีกสองประตู หนึ่งในนั้นเป็นประตูที่ยิงใส่กราเซอร์ ซึ่งช่วยให้เร็ดบุลซัลทซ์บวร์คเข้าชิงชนะเลิศออสเตรียนคัพ เขาช่วยให้สโมสรชนะเลิศลีกเป็นสมัยที่ห้าติดต่อกัน ส่วนในนัดชิงชนะเลิศออสเตรียนคัพที่ทีมเอาชนะราปิดวีน 2–0 เขามีชื่อเป็นเพียงตัวสำรอง จบฤดูกาล 2018–19 มินามิโนะลงเล่น 45 นัดและทำ 14 ประตูจากทุกรายการ โดยเขาสามารถลงเล่นได้หลายตำแหน่งในแนวรุก
มินามิโนะทำสี่ประตูในช่วงต้นฤดูกาล 2019–20 ต่อมาในยูฟ่าแชมเปียนส์ลีก รอบแบ่งกลุ่ม นัดที่พบกับเคงก์ เขามีบทบาทสำคัญด้วยการทำสองประตูช่วยให้ทีมเอาชนะไปได้ 6–2 สองสัปดาห์ถัดมา มินามิโนะทำสองประตูในออสเตรียนคัพและยูฟ่าแชมเปียนส์ลีกนัดที่พบกับราปิดวีนและลิเวอร์พูลตามลำดับ เขาทำเพิ่มอีกสองประตูในสองนัดระหว่างวันที่ 23 ถึง 27 พฤศจิกายน ค.ศ. 2019 นัดที่พบกับ St. Pölten และเคงก์ มินามิโนะทำประตูที่ 9 ของฤดูกาล ช่วยให้ทีมเอาชนะ WSG Swarovski Tirol 5–1 เมื่อวันที่ 7 ธันวาคม ค.ศ. 2019 นัดนั้นเป็นนัดสุดท้ายที่เขาได้ลงเล่นให้กับสโมสร
ลิเวอร์พูล
ในเดือนธันวาคม มินามิโนะ ได้ตกลงร่วมทีมลิเวอร์พูลในช่วงเปิดตลาดหน้าหนาววันที่ 1 มกราคม ค.ศ. 2020
ในวันที่ 5 มกราคม ค.ศ. 2020 เอฟเอคัพ รอบสาม มินามิโนะลงสนามเป็นตัวจริงนัดแรกในสีเสื้อของลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ เอฟเวอร์ตัน คู่ปรับร่วมเมือง 1-0 ช่วยให้ ลิเวอร์พูล ผ่านเข้ารอบ 4 เอฟเอคัพ ได้สำเร็จ จบฤดูกาล มินามิโนะช่วยให้ ลิเวอร์พูล คว้าแชมป์พรีเมียร์ลีกครั้งแรกในรอบ 30 ปีได้สำเร็จ
ในวันที่ 29 สิงหาคม ค.ศ. 2020 เอฟเอคอมมิวนิตีชีลด์ 2020 ลิเวอร์พูล เจอกับ อาร์เซนอล ที่สนามกีฬาเวมบลีย์ มินามิโนะทำประตูแรกในสีเสื้อของลิเวอร์พูล โดยมินามิโนะทำประตูตีเสมอ 1-1 ในช่วง 90 นาที ทำให้ต้องตัดสินในการยิงจุดโทษ สุดท้าย ลิเวอร์พูล ก็เป็นฝ่ายแพ้ในการยิงจุดโทษ 4-5 ทำให้ ลิเวอร์พูลพลาดโอกาสคว้าแชมป์คอมมิวนิตีชีลด์ อย่างน่าเสียดาย ต่อมา ในวันที่ 24 กันยายน ค.ศ. 2020 ฟุตบอลลีกคัพ รอบ 3 มินามิโนะยิง 2 ประตูให้ ลิเวอร์พูล เอาชนะ ลิงคอล์นซิตี 7-2 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ ต่อมา ในวันที่ 19 ธันวาคม ค.ศ. 2020 มินามิโนะทำประตูแรกในพรีเมียร์ลีก ฤดูกาล 2020–21 นัดที่ ลิเวอร์พูล เอาชนะ คริสตัลพาเลซ ที่เซลเฮิสต์พาร์ก 7-0
ในวันที่ 21 กันยายน ค.ศ. 2021 ฟุตบอลลีกคัพ รอบ 3 มินามิโนะยิง 2 ประตู ในนัดที่ ลิเวอร์พูล เอาชนะ นอริชซิตี ที่แคร์โรว์โรด 3-0 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ ต่อมา ในวันที่ 27 ตุลาคม ค.ศ. 2021 ฟุตบอลลีกคัพ รอบ 4 มินามิโนะยิงประตู ในนัดที่ ลิเวอร์พูล เอาชนะ เพรสตันนอร์ทเอนด์ 2-0 ช่วยให้ ลิเวอร์พูล ผ่านเข้ารอบ 5 ฟุตบอลลีกคัพ ได้สำเร็จ ต่อมา ในวันที่ 20 พฤศจิกายน ค.ศ. 2021 มินามิโนะทำประตูแรกในพรีเมียร์ลีก ฤดูกาล 2021–22 นัดที่ ลิเวอร์พูล เปิดสนามแอนฟีลด์เอาชนะ อาร์เซนอล 4-0 ต่อมา ในวันที่ 22 ธันวาคม ค.ศ. 2021 ฟุตบอลลีกคัพ รอบ 5 มินามิโนะยิงประตู ในนัดที่ ลิเวอร์พูล เปิดสนามแอนฟีลด์เสมอกับ เลสเตอร์ซิตี 3-3 สุดท้าย ลิเวอร์พูล เอาชนะในการดวลจุดโทษ 5-4 ช่วยให้ ลิเวอร์พูล ผ่านเข้ารอบรองชนะเลิศ ฟุตบอลลีกคัพ ได้สำเร็จ
ในวันที่ 16 มกราคม ค.ศ. 2022 มินามิโนะทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เบรนต์ฟอร์ด 3-0 ต่อมา ในวันที่ 6 กุมภาพันธ์ ค.ศ. 2022 เอฟเอคัพ รอบ 4 มินามิโนะยิงประตู ในนัดที่ ลิเวอร์พูล เปิดสนามแอนฟีลด์เอาชนะ คาร์ดิฟฟ์ซิตี 3-1 ช่วยให้ ลิเวอร์พูล ผ่านเข้ารอบ 5 เอฟเอคัพ ได้สำเร็จ ต่อมา ในวันที่ 2 มีนาคม ค.ศ. 2022 เอฟเอคัพ รอบ 5 มินามิโนะยิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ นอริชซิตี 2-1 ช่วยให้ ลิเวอร์พูล ผ่านเข้ารอบ 8 ทีมสุดท้ายเอฟเอคัพ ได้สำเร็จ ต่อมา ในวันที่ 17 พฤษภาคม ค.ศ. 2022 มินามิโนะทำประตูที่ 3 ในพรีเมียร์ลีก ในนัดที่ ลิเวอร์พูล เอาชนะทีมเก่าของเขา เซาแทมป์ตัน ที่เซนต์แมรีส์สเตเดียม 2-1
ชุดเยาวชน
ก่อนหน้านี้ มินามิโนะเคยเป็นตัวแทนของทีมชาติญี่ปุ่นรุ่นอายุไม่เกิน 15 และ 16 ปี โดยขณะที่เล่นให้กับทีมชาติรุ่นอายุไม่เกิน 16 ปีนั้น เขาได้เข้าร่วมแข่งขันฟุตบอลเอเชียเยาวชนอายุไม่เกิน 16 ปี เขาช่วยให้ทีมผ่านเข้าสู่รอบแพ้คัดออก โดยทำสามประตูในรอบแบ่งกลุ่ม หนึ่งในนั้นคือการยิงใส่ทีมชาติเวียดนาม และในรอบก่อนรองชนะเลิศ เขาทำประตูช่วยให้ญี่ปุ่นเอาชนะอิหร่าน 3–1 ญี่ปุ่นตกรอบด้วยการพ่ายแพ้ต่อเกาหลีเหนือ 2–1 ในรอบรองชนะเลิศ โดยมินามิโนะทำประตูเดียวให้กับญี่ปุ่นในนัดนั้น อย่างไรก็ตาม เขาเป็นผู้ทำประตูสูงสุดในรายการนั้น เทียบเท่ากับติมูร์ คาร์คีมอฟ
ในเดือนมิถุนายน ค.ศ. 2011 มินามิโนะถูกเลือกติดทีมชาติรุ่นอายุไม่เกิน 17 ปีในการแข่งขันฟุตบอลโลกเยาวชนอายุไม่เกิน 17 ปี เขาได้ลงเล่นสี่นัดและทำประตูในนัดที่พบกับนิวซีแลนด์
ในเดือนตุลาคม ค.ศ. 2014 มินามิโนะถูกเรียกติดทีมชาติรุ่นอายุไม่เกิน 19 ปีในการแข่งขันฟุตบอลเอเชียเยาวชนอายุไม่เกิน 19 ปี ทำให้เขาพลาดการลงเล่นให้กับทีมชุดใหญ่ของเซเรซโซทั้งหมดสามนัด เขาทำประตูแรกในนัดแรกของรอบแบ่งกลุ่มที่พ่ายแพ้ต่อจีน 2–1 ต่อมาเขาทำสองประตูในนัดที่สามของรอบแบ่งกลุ่ม ช่วยให้ญี่ปุ่นเอาชนะเกาหลีใต้ 2–1 และผ่านเข้าสู่รอบแพ้คัดออกได้สำเร็จ ในรอบก่อนรองชนะเลิศที่พบกับเกาหลีเหนือ มินามิโนะทำประตูตามตีเสมอให้กับญี่ปุ่นจากลูกโทษ ทำให้ต้องตัดสินด้วยการยิงลูกโทษหลังจากเสมอกันในช่วงต่อเวลาพิเศษ เขายิงลูกโทษพลาด ทำให้ญี่ปุ่นตกรอบนี้ไป ตลอดทั้งรายการ มินามิโนะทำประตูได้ทั้งสิ้น 4 ลูก
ในเดือนมกราคม ค.ศ. 2016 มินามิโนะถูกเรียกติดทีมชาติรุ่นอายุไม่เกิน 23 ปีในการแข่งขันฟุตบอลเอเชียเยาวชนอายุไม่เกิน 23 ปีที่กาตาร์ เขาลงเล่นครบทุกนัดในรายการนี้และช่วยให้ญี่ปุ่นเข้าชิงชนะเลิศหลังจากที่เอาชนะอิรักในรอบรองชนะเลิศ 2–1 อย่างไรก็ตาม มินามิโนะไม่ได้ลงเล่นในนัดชิงชนะเลิศเนื่องจากถูกเร็ดบุลซัลทซ์บวร์คเรียกตัวกลับ สุดท้าย ญี่ปุ่นชนะเลิศรายการนี้เป็นสมัยแรกหลังจากที่เอาชนะเกาหลีใต้ 3–2
ในเดือนสิงหาคม ค.ศ. 2016 มินามิโนะมีชื่อติดทีมชาติรุ่นอายุไม่เกิน 23 ปีในการแข่งขันโอลิมปิกฤดูร้อน 2016 เขาได้ลงเล่นครบ 3 นัดในรอบแบ่งกลุ่ม และทำประตูในนัดที่พบกับไนจีเรีย
ชุดใหญ่
ในเดือนพฤษภาคม ค.ศ. 2014 มินามิโนะมีชื่อติดทีมชาติญี่ปุ่นชุดใหญ่ในชุดเบื้องต้น 30 คนสำหรับการแข่งขันฟุตบอลโลก 2014 ที่ประเทศบราซิล อย่างไรก็ตาม เขาถูกคัดชื่อออก
มินามิโนะลงเล่นนัดแรกให้กับทีมชาติญี่ปุ่นในนัดกระชับมิตรที่พบกับอิหร่านเมื่อวันที่ 13 ตุลาคม ค.ศ. 2015 โดยลงเล่นเป็นตัวสำรองในนาทีที่ 87 ช่วยให้ทีมเสมอ 1–1 หนึ่งเดือนถัดมา วันที่ 17 พฤศจิกายน ค.ศ. 2015 เขาลงเล่นนัดที่สองให้กับญี่ปุ่นในฟุตบอลโลก 2018 รอบคัดเลือก โดยลงเล่นเป็นตัวสำรองในนาทีที่ 86 ช่วยให้เอาชนะกัมพูชา 2–0 ใน ค.ศ. 2018 เขาถูกเรียกติดทีมชาติชุดใหญ่เป็นครั้งแรกในรอบสามปี เขาทำประตูแรกในนามทีมชาติช่วยให้เอาชนะคอสตาริกา 3–0 เมื่อวันที่ 11 กันยายน ค.ศ. 2018 ต่อมา เขาทำประตูในนัดที่พบกับปานามาและอุรุกวัย
ในเดือนธันวาคม ค.ศ. 2018 มินามิโนะมีชื่อเป็น 1 ใน 23 ผู้เล่นทีมชาติญี่ปุ่นชุดลุยศึกเอเชียนคัพ 2019 ในเดือนมกราคม ค.ศ. 2019 เขาลงเล่นนัดแรกในเอเชียนคัพ โดยทำแอสซิสต์ในการพบกับเติร์กเมนิสถาน ในรอบรองชนะเลิศ มินามิโนะทำสองแอสซิสต์และมีส่วนช่วยให้ทีมชนะการยิงลูกโทษจนเข้าชิงชนะเลิศได้สำเร็จ เขาทำประตูแรกในเอเชียนคัพในนัดชิงชนะเลิศที่พ่ายแพ่ต่อกาตาร์ 3–1 จบรายการ มินามิโนะได้ลงเล่นทั้งหมด 6 นัด เขาทำเพิ่มอีกห้าประตูจากการลงเล่นในช่วงที่เหลือของ ค.ศ. 2019
ชีวิตส่วนตัว
ในเดือนตุลาคม ค.ศ. 2013 มินามิโนะเซ็นสัญญากับอาดิดาส ต่อมาในวันที่ 14 มกราคม ค.ศ. 2014 มินามิโนะทำลายสถิติโลกกินเนสส์ด้วยการวิ่งแปะมือกับผู้คนเป็นจำนวนครั้งมากที่สุดในโลกที่ 187 ครั้งขณะที่วิ่งในถนนคนเดินโคมางาวะ นอกจากภาษาญี่ปุ่นแล้ว เขายังสามารถพูดภาษาเยอรมันได้ตั้งแต่ตอนที่ย้ายไปเร็ดบุลซัลทซ์บวร์ค มินามิโนะชื่นชอบกลุ่มไอดอลญี่ปุ่น เอเคบีโฟร์ตีเอต
อนุสาวรีย์ทหารอาสาสงครามโลกครั้งที่ 1
อนุสาวรีย์ทหารอาสาสงครามโลกครั้งที่ 1 เป็นอนุสาวรีย์ที่ตั้งอยู่ ณ ถนนสามเหลี่ยมตรงมุมด้านทิศเหนือของท้องสนามหลวง ตรงข้ามพิพิธภัณฑสถานแห่งชาติ พระนคร เป็นอนุสรณ์แก่ทหารไทยที่ไปร่วมรบในสมรภูมิยุโรป หลังจากที่สงครามโลกครั้งที่หนึ่งอุบัติขึ้นเมื่อ พ.ศ. 2457 โดยประเทศไทยร่วมกับฝ่ายสัมพันธมิตร อันมีฝรั่งเศส อังกฤษ และสหรัฐอเมริกา ประกาศสงครามกับเยอรมนีและออสเตรีย-ฮังการี เมื่อวันที่ 22 กรกฎาคม พ.ศ. 2460
พระบาทสมเด็จพระมงกุฎเกล้าเจ้าอยู่หัว ได้โปรดให้ประกาศรับทหารอาสาสมัครเมื่อวันที่ 19 มิถุนายน พ.ศ. 2461 เดินทางออกจากประเทศไทยเมื่อวันที่ 20 มิถุนายน พ.ศ. 2461 เพื่อเข้ารับการฝึกหัดเพิ่มเติมก่อนเดินทางต่อไปยังสนามรบ ทหารไทยได้ไปปฏิบัติการรบสนับสนุนกองทัพบกฝรั่งเศส และได้รบเคียงบ่าเคียงไหล่กับทหารชาติสัมพันธมิตรอย่างกล้าหาญองอาจ ทหารอาสาที่เสียชีวิตในสมรภูมิจำนวน 19 นาย ได้ฝังไว้ ณ ตำบล ฌูบ กูรท์ (Jube Court) ในยุทธบริเวณประเทศฝรั่งเศส ต่อมาจึงมีการฌาปนกิจที่สุสานในเยอรมนี ครั้นสงครามสงบลงซึ่งฝ่ายสัมพันธมิตรเป็นฝ่ายชนะ ทหารอาสาได้ทยอยเดินทางกลับสู่ประเทศ ชุดสุดท้ายมาถึงเมื่อวันที่ 21 กันยายน พ.ศ. 2462 พร้อมอัฐิของทหารที่เสียชีวิต
พระบาทสมเด็จพระมงกุฎเกล้าเจ้าอยู่หัว มีพระราชดำริให้สร้างอนุสาวรีย์สำหรับบรรจุอัฐิของทหารหาญเหล่านั้น ได้โปรดให้สมเด็จพระเจ้าบรมวงศ์เธอ เจ้าฟ้ากรมพระนริศรานุวัดติวงศ์ (พระอิสริยยศในขณะนั้น) ทรงเป็นผู้ออกแบบ อนุสาวรีย์มีรูปทรงคล้ายเจดีย์ มีซุ้ม 4 ด้าน ประดับด้วยหินอ่อน ด้านหน้าและหลังของอนุสาวรีย์จารึกเหตุผลแห่งการประกาศสงคราม การประกาศรับทหารอาสาสมัคร การจัดกำลังรบ และการเดินทาง อีกสองด้านจารึกชื่อของทหารผู้สละชีวิตจำนวน 19 คน บอกอายุ ยศ และนาม วันเดือนปีและสถานที่ที่เสียชีวิต อัฐิของทหารที่เสียชีวิตได้ถูกนำมาบรรจุ ณ อนุสาวรีย์แห่งนี้เมื่อวันที่ 24 กันยายน พ.ศ. 2462
รายนามทหารที่จารึกบนอนุสาวรีย์
ทหารที่เสียชีวิตในสงครามโลกครั้งที่หนึ่ง และได้รับการจารึกไว้บนอนุสาวรีย์ทหารอาสามีดังนี้
อคิลลีส
ในเทพปกรณัมกรีก อคิลลีส (Achilles) หรือ อาคีเลอุส (กรีกโบราณ: Ἀχιλλεύς) เป็นวีรบุรุษในสงครามกรุงทรอย เป็นตัวละครหลักและนักรบผู้ยิ่งใหญ่ในมหากาพย์อีเลียดของโฮเมอร์ เป็นแก่นของแนวเรื่องหลักในมหากาพย์นั้น คือ "โทสะของอคิลลีส"
ประวัติ
ในหนังสือ Achilleid ซึ่งเขียนขึ้นในคริสต์ศตวรรษที่ 1 ระบุว่า เมื่อให้นางเธติสให้กำเนิดอคิลลีสแล้ว นางพยายามทำให้อคิลลีสเป็นคงกระพันโดยการจุ่มทารกน้อยในแม่น้ำสติกซ์ ร่างกายของอคิลลีสจึงแข็งแกร่งไม่มีอาวุธใดทำอันตรายได้ แต่สิ่งที่นางลืมจุ่มลงไปด้วยคือข้อเท้าซ้ายของบุตรชายจนนี่กลายเป็นจุดอ่อนเพียงจุดเดียวของเขา บางตำนานระบุว่า นางพรายเจิมทารกน้อยด้วยน้ำอมฤต (ἀμβροσία) ก่อนยกเด็กน้อยขึ้นอังไฟเพื่อจะให้แผดเผาส่วนกายหยาบจากร่างกายให้หมด แต่ถูกท้าวพีลยูสมาขัดขวางไว้ นางพรายจึงโกรธมากและทิ้งสามีและบุตรไป
อคิลลีสได้ชื่อว่าเป็นสุดยอดแห่งนักรบ เป็นผู้ที่มีฝีมือการต่อสู้ฉกาจฉกรรจ์มาก เมื่อพระเจ้าอกาเมมนอนรวบรวมทัพเพื่อยกไปตีกรุงทรอย ได้เชิญตัวอคิลลีสไปด้วย คำพยากรณ์มีว่ากรีกไม่มีวันเอาชนะทรอยได้หากปราศจากอคิลลีส กระนั้นก็มีคำพยากรณ์สำหรับอคิลลีสว่า เขาจะสิ้นชีวิตหากสังหารแม่ทัพทรอย
อคิลลีสไปถึงเมืองทรอยด้วยอายุเพียง 10 ขวบ และตั้งกองทัพอยู่ชายฝั่งเมืองทรอยนานถึง 15 ปี ระยะแรกอคิลลีสยังไม่มีความมุ่งมาดที่จะเอาชนะ จนกระทั่งพะทรอคลัส เพื่อนรักอย่างยิ่งของอคิลลิส ถูกเฮกเตอร์สังหาร อคิลลิสจึงมีโทสะอย่างมากในการรบ จึงได้ขอดวลเดี่ยวกับเฮกเตอร์เพื่อล้างแค้นและสามารถสังหารเฮกเตอร์ได้ และลากศพของเฮกเตอร์ไปรอบ ๆ กรุงทรอยด้วยรถม้าเป็นการประจาน อคิลลีสเป็นผู้ที่บุกตะลุยเข้าไปในเมืองหลังจากเข้าเมืองได้ด้วยอุบายม้าไม้ของโอดิซูส และอคิลลีสก็ถูกสังหารจริง ๆ ตามคำทำนายด้วยลูกธนูที่ข้อเท้าจากการยิงของปารีส
เมื่ออคิลลีสเสียชีวิตไปแล้วได้ทิ้งชื่อไว้เป็นตำนานให้เลื่องลือ กล่าวกันว่า โล่ห์ของอคิลลีส (Shield of Achilles) ซึ่งเป็นโลห์ที่อคิลลีสใช้สู้กับเฮคเตอร์เป็นสิ่งที่ใครต่อใครต้องการแสวงหา และอเล็กซานเดอร์มหาราชก็นับถืออคิลลีสเป็นอย่างมาก โดยถือว่าพระองค์สืบเชื้อสายมาจากอคิลลีส และพระองค์ยังออกตามหาหลุมศพของอคิลลีสรวมทั้งปรารถนาจะครอบครองโล่ห์ของอคิลลีสด้วย ซึ่งเชื่อว่าถูกฝังอยู่ในหลุมศพอคิลลีส
อคิลลีสกับพะทรอคลัส
ความสัมพันธ์ที่แท้จริงระหว่างอคิลลีสกับพะทรอคลัสนั้นยังเป็นที่ถกเถียงกันทั้งในสมัยคลาสสิกและสมัยใหม่ ถึงแม้ในหนังสือ Iliad เน้นย้ำความสัมพันธ์จุดนี้ในแง่สหายผู้ภักดีเป็นพิเศษ แต่ก็ไม่ได้ระบุว่าทั้งสองเป็นคู่รักกัน ฝ่ายโฮเมอร์เองก็ไม่ได้กล่าวถึงว่าอคิลลิสและสหายพะทรอคลัสเป็นคู่รักเช่นกัน ถึงกระนั่น นักวิจารณ์สมัยคลาสสิกมักวิจารณ์ในมุมมองของวัฒนธรรมตนเท่านั้น แต่สำหรับวัฒนธรรมกรุงเอเธนส์ของกรีกในศตวรรษที่ 5 ก่อนคริสตกาล ความสัมพันธ์แบบลึกซึ้งระหว่างชาย-ชายจะเรียกว่า เปเดรัสติส (παίδἐραστής) อย่างเช่นที่เพลโตเคยสรุปไว้ในหนังสือ Symposium ว่าอคิลลีสกับพะทรอคลัสเป็นคู่รักกัน หรือสรุปไว้ในหนังสือ Phaedrus ว่าอคีลลิสนั้นมีอายุน้อยกว่าและมีรูปโฉมงามกว่าพะทรอคลัส ดังนั้นอคีลลิสจึงรับบทบาทผู้ถูกรัก (eromenos) และพะทรอคลัสรับบทบาทผู้รัก (erastes) แต่ขณะเดียวกัน สมัยกรีกโบราณไม่มีศัพท์ที่ใช้แบ่งแยกรักต่างเพศกับรักร่วมเพศอย่างชัดเจน จึงอาจอนุมานได้ทั้งสองทางไม่ว่าพวกเขาอาจชอบทั้งเพศชายและเพศหญิงก็ย่อมเป็นไปได้
บุคคลที่มีตัวตนจริงในประวัติศาสตร์ที่ถูกนำไปเปรียบเปรยกับอคิลลีส-พะทรอคลัสมากที่สุดคืออเล็กซานเดอร์มหาราชกับเฮฟีสเทียน ทั้งสองพยายามประกาศตนต่อสาธารณชนว่าพวกเขาเป็นดังอคิลลีส-พะทรอคลัส
นีกอลาเอ ตีมอฟตี
นีกอลาเอ ตีมอฟตี (Nicolae Timofti) เป็นนักกฎหมายและนักการเมืองของมอลโดวาซึ่งดำรงตำแหน่งประธานาธิบดีมอลโดวาตั้งแต่ 23 มีนาคม พ.ศ. 2555 ถึง 23 ธันวาคม พ.ศ. 2559 เขาดำรงตำแหน่งหัวหน้าสภาผู้พิพากษาสูงสุดของมอลโดวาและได้รับเลือกตั้งเป็นประธานาธิบดีโดยรัฐสภาเมื่อวันที่ 16 มีนาคม พ.ศ. 2555
เดวิด เคย์
เดวิด วินเซนต์ โฮป (David Vincent Hope; เกิด 14 ตุลาคม พ.ศ. 2507) หรือที่รู้จักกันดีในชื่อ เดวิด เคย์ เป็นนักพากย์เสียงชาวแคนาดา เขามีชื่อเสียงจากการรับบทในแอนิเมชั่น เช่น เมกาตรอนในซีรีส์ทรานสฟอร์เมอร์สห้าเรื่อง (บีสต์วอร์ส, บีสต์แมชีนส์, อาร์มาดา, อีเนอร์กอน และ ไซเบอร์ตรอน), ออพติมัสไพรม์ใน ทรานสฟอร์เมอร์ส: แอนิเมต, โปรเฟสเซอร์เอ็กซ์และอโพคาลิฟส์ใน เอ็กซ์เมน: อีโวลูชั่น, โครนอสในคลาสออฟเดอะไททันส์, ไคเบอร์และช็อคควอต์ชใน เบน 10: ออมิเวิร์ส, ตัวละครหลายตัวในอเวนเจอร์สแอสเซมเบิล, ผู้ประกาศข่าวในภาพยนตร์ของพิกซาร์เรื่อง อัพ และดัคเวิร์ธในภาพยนตร์รีบูตเรื่องดักเทลส์ เขายังเป็นที่รู้จักจากบทบาทในแอนิเมะเช่น เซสโชมารุในอินูยาชาและเทรส คูเชรนาดาในโมบิลสูทกันดั้มวิง และบทบาทในวิดีโอเกมเช่น แคลงก์ในซีรี่ส์เรื่อง ราเชตและแคลงก์และนาธาน เฮลในซีรี่ส์รีซิสแทนซ์ เขายังเป็นผู้ประกาศของลาสวีคทูไนต์วิธจอห์นโอลิเวอร์ทางช่อง HBO
กางเกงวอร์ม
กางเกงวอร์ม (Sweatpants) เป็นกางเกงชนิดไม่เป็นทางการ ที่มีความนุ่ม หรือใช้ในวัตถุประสงค์ด้านการกีฬา มักทำมาจากผ้าฝ้าย จุดแตกต่างจากกางเกงอื่นคือ มียางยืดรัดบริเวณเอว กางเกงวอร์มโดยมากไม่มีกระเป๋า มักมีสีเทา แต่ก็มีสีอื่นเช่นกัน
ประเทศกรีซในโอลิมปิกฤดูร้อน 2012
ประเทศกรีซ เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม พ.ศ. 2555
ฟุตบอลทีมชาติเวียดนามเหนือ
ฟุตบอลทีมชาติเวียดนามเหนือเป็นทีมชาติของสาธารณรัฐประชาธิปไตยเวียดนาม ระหว่าง พ.ศ. 2492 - 2518 ซึ่งเกิดขึ้นหลังมีการแบ่งดินแดนเวียดนามเป็นเวียดนามเหนือและเวียดนามใต้ หลังจากการรวมประเทศ ระหว่าง พ.ศ. 2519 - 2533 ไม่มีการแข่งขันของทีมจากเวียดนาม ตั้งแต่ พ.ศ. 2534 เป็นต้นมา ได้มีการแข่งขันในนามฟุตบอลทีมชาติเวียดนาม การแข่งขันของฟุตบอลทีมชาติเวียดนามเหนือเป็นการแข่งขันระหว่างประเทศสังคมนิยม ไม่เคยเข้าแข่งขันฟุตบอลโลกและฟุตบอลเอเชียนคัพ
ผลงานการแข่งขันในระดับชาติ
ข้อมูลจาก
ประเทศไนจีเรียในโอลิมปิกฤดูร้อน 2024
ประเทศไนจีเรีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ตั้งแต่ประเทศเปิดตัวใน เฮลซิงกิ 1952 นักกีฬาชาวไนจีเรียได้ปรากฏตัว ในกีฬาโอลิมปิกฤดูร้อนทุกครั้ง ยกเว้น มอนทรีออล 1976 ซึ่งเป็นส่วนหนึ่งของการคว่ำบาตรที่นำโดยคองโก
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ถนน
ผลการแข่งขันดังนี้
3×3 Eyes
เนื้อเรื่อง
3×3 Eyes เป็นเรื่องราวของมนุษย์เผ่าซันจิยังอุงคาร่าคนสุดท้าย เหตุการณ์ทั้งหมดเริ่มต้นขึ้นเมื่อ 4 ปีก่อน ภายหลังจากที่ศาสตราจารย์ฟูจิอิ นักค้นคว้าและศึกษาเกี่ยวกับอารยธรรมโบราณ ได้หายตัวอย่างสาบสูญไร้ร่องรอย ระหว่างเดินทางไปค้นหาอารยธรรมโบราณที่ประเทศธิเบต ฟูจิอิ ยาคุโมะ ผู้เป็นลูกชาย ได้ออกติดตามค้นหาพ่อที่ธิเบต ระหว่างสำรวจหาร่องรอยของพ่อ ก็ปรากฏร่างของเด็กผู้หญิงคนหนึ่งชื่อ ไป๋ พร้อมกับจดหมายจากศาสตราจารย์ฟูจิอิที่หายสาบสูญไป
เนื้อความในจดหมายที่ไป๋ถือมานั้น ทำให้ยาคุโมะรู้ว่าไป๋คือเผ่าซันจิยังอุงคาร่าที่มีวิชาอมตะ และเหลือรอดชีวิตเพียงคนเดียวจากการทำลายเผ่าซันจิยังอุงคาร่าของราชาตามาร ไป๋พยายามหาหนทางที่จะละทิ้งความเป็นอมตะของตนเองเพื่อเป็นมนุษย์ และมี อู หรือมนุษย์อมตะ ซึ่งมีชีวิตและความผูกพันกับเผ่าซันจิยังอุงคาร่า ยาคุโมะรับรู้เรื่องราวของไป๋อย่างไม่เชื่อในเรื่องราวที่เกิดขึ้น แต่ภายหลังยาคุโมะได้พบกับทาคุฮิ ซึ่งเป็นสัตว์อสรูและถูกทำร้ายจนเกือบตาย แต่ได้ ซันจิยัง (บุคลิกอีกคนในตัวของไป๋)ช่วยชีวิตเอาไว้ด้วยการกลืนวิญญาณของยาคุโมะเข้าไปภายในร่างกาย ทำให้ยาคุโมะกลายเป็นอู มนุษย์อมตะเหมือนกับในจดหมายที่ศาสตราจารย์ฟูจิอิเขียนบอกไว้
ยาคุโมะมีหน้าที่คอยปกป้องเจ้านายของตนคือไป๋ และออกเดินทางค้นหาวิธีการต่าง ๆ เพื่อที่จะทำให้ไป๋กลับมาเป็นมนุษย์เช่นเดียวกับเขา ในระหว่างเดินทาง ไป๋และยาคุโมะพบกับรูปปั้นมนุษย์ ซึ่งเป็นสิ่งสำคัญอย่างยิ่งในการที่จะใช้ประกอบพิธีการเพื่อกลายเป็นมนุษย์ และได้รับรู้ว่าพวกปีศาจจำนวนมาก พยายามหาทางชุบชีวิตของราชาตามาร ราชาแห่งโลกปีศาจให้ฟื้นกลับคืนมาอีกครั้ง ไป๋ถูกเล่นงานจากพวกปีศาจหลายต่อหลายครั้ง แต่ได้ยาคุโมะคอยช่วยเหลือ ราชาตามารหรือ ศิวะ เป็นผู้ที่ใช้ตาที่สามในการทำลายล้างเผ่าซันจิยังอุงคาร่า และเป็นราชาคนสุดท้ายของเผ่านี้ที่ต้องการสร้างเผ่าซันจิยังอุงคาร่าในรูปแบบใหม่
ไป๋และยาคุโมะ ต้องพยายามหยุดแผนการฟื้นคืนชีพของราชาตามาร ที่ต้องการทำลายล้างโลกมนุษย์ ยาคุโมะต่อสู้กับเหล่าปีศาจของราชาตามาร จนพบกับ เบนาเลส อูของราชาตามารและลูกสมุนจำนวนมาก แต่ต้องพ่ายแพ้แก่ฝีมือที่เก่งกาจของเบนาเลส ที่สามารถควบคุมสัตว์อสูรได้ ยาคุโมะไม่ยอมแพ้ พยายามฝึกฝนฝีมือการต่อสู้จนสามารถเรียกสัตว์อสูรและควบคุมสัตว์อสูรของตนเองได้ เช่น เล็บปฐพี คูยอง กวงเอี๋ย
แต่ยาคุโมะและซันจิยังก็ไม่สามารถหยุดยั้งการคืนชีพของราชาตามารได้ และเบนาเลสก็ใช้ผู้คนในเมืองโตเกียวเป็นตัวประกันต่อรองกับยาคุโมะ ให้ไปตามหาซันจิยังอุงคาร่าคนที่สามในโลกต่างมิติ มาประกอบพิธีกรรมกลายเป็นมนุษย์ เพราะร่างของราชาตามารที่คืนชีพขึ้นมานั้นอ่อนแอมาก จากการถูกผนึกไว้ในศิลาเป็นเวลานาน ซึ่งการทำพิธีนั้นต้องใช้ซันจิยังอุงคาร่าอีกสองคนมาร่วมประกอบพิธีด้วย
จากการไปโลกต่างมิติทำให้ยาคุโมะ ได้รับความช่วยเหลือจาก อุษา ซันจิยังอุงคาร่า ผู้นำเผ่าเทพและราตรีร่างก๊อปปี๊ของอุษา และได้ อามาร่า อูของอุษา มาช่วยต่อสู้เพื่อหยุดยั้งการทำพิธีเปลี่ยนเป็นมนุษย์ของราชาตามาร แต่ในที่สุดราชาตามารก็สามารถทำพิธีได้สำเร็จ โดยใช้อุษาและราตรี แทนไป๋ซึ่งเป็นคนที่ราชาตามารต้องการตัว เมื่อราชาตามารได้ร่างกายกลับคืน จึงเริ่มแผนการสร้างโลกใหม่ ด้วยการแพร่เชื้อร้ายเพื่อทำลายมนุษย์ทั่วโลก และจับตัวไป๋ไปเพื่อสร้างร่างก๊อปปี้ขึ้นมาคือ กาลี ไว้ประกอบพิธีอีกครั้ง
ยาคุโมะและอามาร่า ลอบเข้าแดนศักดิ์สิทธิ์เพื่อช่วยไป๋ และได้ต่อสู้กับเบนาเลสอีกครั้ง จนค้นพบการปล่อยพลังอันไร้ขีดจำกัดของอูในช่วงขณะที่ผู้เป็นนายตกอยู่สภาพอันตราย และสามารถช่วยไป๋ออกมาได้ แต่ด้วยแผนการสุดท้ายของราชาตามารในการทำให้โลกกลับสู่ความว่างเปล่า ทำให้ยาคุโมะต้องเข้าต่อสู้กับเบนาเลส และในการปะทะกันครั้งสุดท้าย อูทั้งคู่ได้ใช้พลังอันไร้ขีดจำกัดเข้าต่อสู้กัน
โดยเบนาเลสใช้การปลดปล่อยสัตว์อสูรที่มีอยู่ทั้งหมดออกมาโจมตีใส่ยาคุโมะ ซึ่งยาคุโมะเองก็รู้ดีว่าถึงจะมีพลังไร้ขีดจำกัดแต่ปริมาณสัตว์อสูรของตนเองน้อยกว่า ถ้าใช้วิธีการโจมตีแบบเดียวกันต้องแพ้อย่างแน่นอน ในช่วงเสี้ยวนาทีนั้นยาคุโมะก็ตัดสินใจเปลี่ยนพลังและสัตว์อสูรของตัวเองทั้งหมด เป็นพลังแสงยิงเข้าใส่เบนาเลส และสามารถเอาชนะได้ในที่สุด
วิธีที่จะช่วยเหลือผู้คนที่ถูกแพร่เชื้อร้ายและนำจิตรวมเข้ากับจิตของราชาตามาร จะต้องเข้าไปในจิตของราชาตามารและแยกจิตแต่ละคนกลับออกมา ซึ่งอันตรายและไม่รู้ว่าจะทำสำเร็จหรือไม่ แต่ไป๋และยาคุโมะก็พร้อมที่จะเสี่ยงเพื่อผู้คนทั้งโลก